Съобщение за инвестиционно предложение за промяна предназначението на земеделска земя и отреждането ѝ „За обществено-обслужващи и складови нужди” и изграждане на рибарник за развъждане и отглеждане на риба, с местоположение ПИ с идентификатор 38830.152.5 в землището на с. Костанденец, общ. Цар Калоян
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Я. Я. Юмеров инвестиционно предложение за изграждане на рибарник за развъждане и отглеждане на риба, с местоположение ПИ с идентификатор 38830.152.5 в землището на с. Костанденец, общ. Цар Калоян,  попада в обхвата на т. 1 – Селско, горско и водно стопанство, буква „е” – интензивно развъждане на риба от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 

Подробният устройствен план (ПУП) за ПИ с идентификатор 38830.152.5, за промяна предназначението на земеделската земя и отреждането ѝ „За обществено-обслужващи и складови нужди” попада в обхвата на позиция 9.1 „Подробни устройствени планове – в т.ч. планове за застрояване” на Приложение № 2 от Наредбата за условията и реда за извършване на екологична оценка на планове и програми – Наредбата за ЕО (ДВ, бр. 57/2004 г., изм. и доп. ДВ, бр. 67/2019 г.) и реализирането му определя рамката за бъдещо развитие на инвестиционни предложения по Приложение № 2 на ЗООС. В тази връзка, предвид разпоредбите на чл. 2, ал. 2, т. 1 от Наредбата за ЕО, планът подлежи на процедура по преценяване на необходимостта от извършване на екологична оценка.

На основание чл.91, ал. 2 на ЗООС е допуснато провеждането само на процедура по преценяване на необходимостта от извършване на ОВОС.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-3897-(12)/14.04.2021 г. 
Копие на писмото е изпратено в Община Цар Калоян, кметство село Костанденец и Басейнова дирекция «Дунавски район»
